મુંબઈઃ 'બાલિકાવધૂ'માં આનંદીનો રોલ કરીને ઘેર-ઘેર જાણીતી બનનાર પ્રત્યુષા બેનર્જીનાં નિધનને બે વર્ષ થઈ ગયા છે. 2016ની પહેલી એપ્રિલે બપોરના પોતાના ઘરે ગળેફાંસો ખાઈને પ્રત્યુષાએ આત્મહત્યા કરી લીધી હતી. પ્રત્યુષાએ આત્મહત્યા કરતાં માત્ર પરિવારજનો જ નહીં તેના ચાહકો તથા ટીવી ઈન્ડસ્ટ્રીને પણ જોરદાર આંચકો લાગ્યો છે. પ્રત્યુષાનાં મોતને બે વર્ષ થયા ગયા છે પરંતુ બધા જ પોત-પોતાના જીવનમાં આગળ વધી ગયા છે પરંતુ પ્રત્યુષાની દાદી આજે પણ તેની રાહ જોઈ રહી છે અને તેમને એમ છે કે ક્યારેક તો પ્રત્યુષા પાછી આવશે. પ્રત્યુષાના પરિવારની આર્થિક સ્થિતિ ઘણી જ સામાન્ય છે. આટલું જ નહીં પ્રત્યુષાના મામાનાં ઘરની સ્થિતિ પણ ઘણી જ સામાન્ય છે.